**Прилог 15.4 Правилник о избору ментора**

У наставку овог текста дат је извод из „Правилника о докторским академским студијама на Универзитету у Београду – Медицинском факултету“ којим се дефинише избор ментора.

**Из „ПРАВИЛНИКА О ДОКТОРСКИМ АКАДЕМСКИМ СТУДИЈАМА НА УНИВЕРЗИТЕТУ У БЕОГРАДУ–МЕДИЦИНСКОМ ФАКУЛТЕТУ“**

**Члан 12.**

(1) Студенту који се уписује на докторске студије после уписа програмски савет одређује ментора студија ангажованог на студијском програму, који га усмерава и упућује у научне садржаје које је потребно да савлада.

(2) Ментор студија мора да буде наставник Факултета, који заједно са студентом учествује у избору предмета и другим активностима везаним за докторске студије и помаже

му да нађе потенцијалног ментора израде докторске дисертације.

(3) Ментор докторске дисертације (у даљем тексту ментор) мора има референце из научне области којој припада тема докторске дисертације и да испуњава и друге услове из Стандарда.

(4) Прво менторство наставника је условљено обуком за менторе организованом

на Факулету коју је усвојило Научно веће.

(5) Листу ментора утврђује Научно веће Факултета.

(6) Студенту могу да се одреде и два, изузетно три ментора, по правилу, из различитих научних области. Ментори су наставници Факултета. Изузетно, један од ментора или два (ако су три ментора) може да буде наставник или истраживач у научном звању, ван Факултета у случају када се део истраживања у оквиру докторских студија обавља у другој установи на основу постојеће научне сарадње.

(7) Ментор је дужан да обезбеди материјалне и техничке услове за рад који воде

изради докторске дисертације, односно да је руководилац пројекта релевантног за студијски програм, или да је сарадник на оваквом пројекту, уз сагласност руководиоца пројекта за пријем студента на рад на пројекту.

(8) Ментор заједно са студентом учествује у састављању плана истраживања, формулисању теме докторске дисертације, припреми пријаве и образложења теме

докторске дисертације и другим активностима везаним за докторске студије.

(9) Ментор се стара да истраживања теку по плану, да се неопходна истраживања за израду докторске дисертације обаве у предвиђеном временском року и процењује да ли су истраживања достигла ниво неопходан за докторску дисертацију, како у погледу обима, тако и квалитета.

(10) Ментор је дужан да доставља програмском савету периодични (на 12 месеци) извештај о раду студента.

(11) Рад ментора се оцењује анонимном евалуацијом студената докторских студија.

(12) Наставник Факултета у једном тренутку може да буде ментор у највише пет докторских дисертација пријављених по било ком основу (члан 1. став 2. овог

Правилника).

(13) Ментор који је преузео менторство пре одласка у пензију има право да менторство изведе до краја у складу са Законом.

(14) Изузетно, студент или ментор могу да поднесу писани захтев Програмском савету за прекид менторског односа са образложењем разлога за прекид менторског односа. Уколико је овај захтев оправдан, Програмски савет покреће поступак за прекид менторског односа и избор новог ментора.

(15)Одлуку о избору новог ментора доноси Научно веће Факултета, а по жалби на одлуку Научног већа одлучује Наставно научно веће.