**Прилог 15.5**

У наставку овог текста дат је извод из „**Правилника о докторским академским студијама на Универзитету у Београду – Медицинском факултету**“ у вези са поступком израде и одбране докторске дисертације.

**Члан 17.**

(1) Докторска дисертација је завршни део студијског програма докторских студија и представља самостални и оригинални научноистраживачки рад кандидата у одговарајућој научној области или више научних области и подложна је јавној одбрани.

(2) Докторска дисертација је рад монографског типа.

(3) Докторска дисертација је и скуп објављених научних радова који представљају тематску целину из области за коју је Факултет акредитован, са синтетичким приказом докторске дисертације која обавезно садржи увод, дискусију и закључак. Најмањи број радова за докторску дисертацију овог типа је 3 рада из категорије М21, М22 или М23, а најмање један рад мора бити из категорије М21 или М22. Кандидат мора обавезно бити први аутор најмање 3 рада, од којих је бар један из категорије М21 или М22.

(4) Радови из става 3. овог члана морају да буду публиковани у току докторских студија.

(5) Докторска дисертација треба да буде израђена у складу са етичким стандардима.

(6) Израда докторске дисертације се спроводи у складу са правилима поштовања и заштите интелектуалне својине, заштите пословне тајне и заштите података о личности.

(7) Кандидат је дужан да део истраживања које чини докторску дисертацију уради на

Медицинском факултету Универзитета у Београду.

**Члан 18.**

(1)Докторска дисертација има прописан облик и садржај.

(2) Облик и садржај докторске дисертације прописује Универзитет и саставни је део Правилника о докторским студијама на Универзитету у Београду (Прилог 1: Облик и садржај докторске дисертације).

**Члан 19.**

(1) Докторска дисертација се пише и брани на српском језику.

(2) Докторска дисертација се може написати и/или бранити на страном језику иако се студије не реализују на том језику, под условом да чланови комисије за оцену, односно чланови комисије за одбрану докторске дисертације владају тим језиком, при чему се сачињава проширени апстракт на српском језику.

(3) Пријаве и извештаје Комисија, када се дисертација брани на страном језику, морају да буду написане и на српском и на одговарајућем страном језику.

**Члан 20.**

(1) Тему докторске дисертације може да пријави:

1) студент докторских студија најраније по остваривању 30 ЕСПБ из члана 5. став 2. овог Правилника, стицањем знања и вештина из области обавезних предмета и изборног предмета, у складу са условима одређеним студијским програмом;

2) кандидат који је држављанин РС са академским звањем доктора медицине и стручним звањем специјалисте здравствене струке, који је као први аутор објавио у последњих 8 година најмање 4 рада категорије М21/22 из једне тематске области а за коју је Факултет акредитован.

(2) Пријаву из става 1. овог члана прво разматра Програмски савет и Комисија за евалуацију дизајна и статистичке методологије докторске дисертације.

(3) Комисија из става 2. овог члана је тело које бира Научно веће Факултета на предлог

Продекана за науку.

**Члан 21.**

(1) Студент, односно кандидат, подноси пријаву теме докторске дисертације

Програмском савету Факултета одговарајуће области на прописаном обрасцу (Образац

2. Правилника о докторским студијама на Универзитету у Београду).

(2) Уз пријаву се прилаже:

1) образложење теме (научна област из које је тема, наслов докторске дисертације, предмет научног истраживања, основне хипотезе, циљ истраживања, очекивани резултати, методе истраживања и оквирни списак литературе која ће се користити);

2) биографија кандидата;

3) библиографија кандидата;

4) изјава да предложену тему кандидат није пријављивао на другој високошколској установи у земљи или иностранству;

5) доказ да ментор испуњава услове предвиђеним стандардима за акредитацију докторских студија

(3) Уз пријаву студент, односно кандидат, прилаже доказе из члана 20. став 1. да испуњава услове за пријаву теме.

(4) Пријављена тема докторске дисертације брани се јавно са ментором пред

Програмским саветом Факултета и осталим заинтересованим лицима.

(5) Комисију за оцену научне заснованости теме докторске дисертације именује

Наставно научно веће на предлог Програмског савета.

**Члан 22.**

(1) Комисију за оцену научне заснованости теме докторске дисертације именује

Наставно-научно веће на предлог Програмског савета.

(2) Комисију чине најмање три наставника и истраживача из научне области из које је тема докторске дисертације и који испуњавају услове из Стандарда, од којих најмање један члан није у радном односу на Факултету.

(3) Комисија бира председника из реда својих чланова.

(4) Предложени ментор не може бити члан Комисије.

**Члан 23.**

(1) Председник Комисије за научну заснованост теме докторске дисертације у року од

30 дана од дана именовања Комисије припрема извештај о оцени и научној заснованости теме докторске дисертације на основу мишљења чланова Комисије, а извештај потписују сви чланови комисије.

(2) Извештај комисије из става 1. овог члана садржи:

1) основне податке о кандидату и дисертацији (име, презиме и биографију кандидата, предлог теме, податке о претходном школовању кандидата и оствареним ЕСПБ на

докторским студијама и оцену публикованих радова кандидата);

2) предмет и циљ дисертације (показати да је реч о оригиналној идеји значајној за развој науке, њену примену, односно развој научне мисли уопште);

3) основне хипотезе од којих ће се полазтити у истраживању (хипотезе које ће се научно потврдити или оборити);

4) методе које ће се у истраживању применити;

5) очекиване резултате и научни допринос (конкретно навести очекивани допринос одрђеној области науке);

6) оквирни списак литературе;

7) закључак;

8) име и референце предложеног ментора;

9) датум и потпис чланова Комисије;

(3) Члан комисије може да поднесе издвојено мишљење о научној заснованости теме докторске дисертације, са образложењем.

(4) Извештај комисије се предаје и у електронском облику.

(5) Извештај се доставља Научном већу и Наставно-научном већу Факултета.

(6) Уколико Комисија не сачини извештај у року из става 1. овог члана, именује се нова комисија.

**Члан 24.**

(1) Одлуку о прихватању теме докторске дисертације и одређивању ментора доноси Наставно-научно веће факултета, на основу извештаја комисије из члана 23. овог Правилника и писане сагласности о прихватању менторства.

(2) Наставно-научно веће приликом доношења одлуке оцењује:

1) да ли је реч о оригиналној идеји и

2) да ли је тема од значаја за развој науке, примену њених резултата, односно развој научне мисли уопште.

(3) Разматрајући извештај Наставно-научно веће може донети одлуку о прихватању теме докторске дисертације и одређивању ментора, одлуку о неприхватању теме

докторске дисертације и одређивању ментора, односно закључак о одлагању са

предлогом у ком делу и на који начин је потребно да се извештај Комисије за оцену научне заснованости теме докторске дисертације измени или допуни и у ком року.

(4) Негативна одлука Наставно-научног већа из става 3. овог члана мора бити образложена.

**Члан 25.**

(1) На одлуку о прихватању теме докторске дисертације и одређивању ментора сагласност даје одговарајуће веће научних области Универзитета у складу са Правилником о докторским студијама на Универзитету у Београду.

**Члан 26.**

1. По добијању одлуке о давању сагласности, факултет одлуку о прихватању теме и одређивању ментора доставља студенту и ментору.

**Члан 27.**

(1) Студент који је завршио израду докторске дисертације подноси је Факултету на оцену најкасније 6 месеци пре истека рока за завршетак студија, уколико је испунио све обавезе предвиђене чланом 5. став 2. овог правилника и Правилником о докторским студијама на Универзитету у Београду.

(2) Када је докторска дисертација у облику скупа објављених научних радова, кандидат мора да испуни услове предвиђене чланом 17. ставом 3-5. овог Правилника.

(3) Када је докторска дисертација заснована на објављеним радовима, кандидат мора да испуни услове предвиђене чланом 20. став 1. тачка 2. овог Правилника.

(4) Мишљење о испуњености услова за одбрану докторске дисертације даје Програмски савет и предлаже Комисију за оцену докторске дисертације.

(5) Уз докторску дисертацију кандидат подноси:

1) радове из члана 5. став 2. односно чл.17.став 3. односно члана 20. став 1. тачка 2.

овог Правилника;

2) базу података у заштићеној електронској форми а која је емпиријска основа докторске дисертације;

3) мишљење ментора.

(6) База података из става 5. тачка 2. овог члана се третира као скуп поверљивих података којима имају приступ ментор, чланови комисије за оцену и одбрану завршене докторске дисертације и особе којима то одобри декан Факултета.

(7) Уколико је мишљење ментора из става 5. тачка 3. овог члана негативно, Програмски савет може да затражи додатна образложења од студента и ментора.

(8) Програмски савет упућује свој закључак о испуњености услова за одбрану докторске дисертације Научном већу и предлаже Комисију за оцену докторске дисертације.

**Члан 28.**

(1) Пре упућивања докторске дисертације у поступак оцењивања Факултет врши проверу оригиналности одговарајућим софтвером који обезбеђује Универзитет.

(2) Уколико се софтвером утврди постојање чињеница које указују на сумњу у оригиналност о томе се обавештава декан, а предмет се прослеђује ментору.

(3) Ментор је у обавези да уради процену оригиналности докторске дисертације узимајући у обзир резултате софтверске анализе.

(4) Писано мишљење о процени оригиналности докторске дисертације и резултате софтверске анализе ментор доставља Научном већу.

(5) Кандидат треба да на крају дисертације наведе публиковане радове који су изашли као

резултат истраживања у оквиру доктората.

(6) Кандидат треба да у захвалници наведе све коауторе радова који су произашли из његове докторске дисертације, наводећи њихов ауторски допринос.

**Члан 29.**

(1) Докторску дисертацију у електронском облику и одговарајућем броју штампаних примерака студент подноси Факултету најкасније шест месеци пре истека рока за завршетак студија.

(2) Уз дисертацију кандидат подноси писану сагласност ментора да може поднети докторску дисертацију на оцену.

**Члан 30.**

(1) По пријему завршене докторске дисертације, а на предлог Програмског савета

Наставно-научно веће Факултета именује Комисију за оцену докторске дисертације.

(2) Комисију из ст.1.овог члана чине три или пет чланова, од којих најмање један није у радном односу на Универзитету у Београду.

(3) Комисију чине наставници и истраживачи, из земље или иностранства, из научне области из које је тема докторске дисертације, који испуњавају услове из Стандарда који важе за ментора и познају језик на коме је написана докторска дисертација.

(4) За члана комисије за оцену докторске дисертације не може бити именовано лице које се са кандидатом и/или ментором налази у посебном односу заснованом на браку или ванбрачној заједници, крвном сродству у правој линији, односно у побочној линији

закључно са другим степеном сродства, тазбинском сродству закључно са другим степеном сродства, односно заснованом на усвојењу, односу кумства, блиског пријатељства или интимне везе, као и сва друга лица која се према другим основама и околностима могу

сматрати интересно повезаним са чланом универзитетске заједнице.

(5) Комисија из ст.1. овог члана бира председника из реда својих чланова.

(6) Ментор не може бити члан комисије за оцену докторске дисертације на Факултету.

**Члан 31.**

(1) Председник Комисије за оцену докторске дисертације припрема извештај на основу прикупљених мишљења чланова комисије, а извештај потписују сви чланови комисије.

(2) Извештај комисије из става 1. овог члана садржи:

1) основне податке о кандидату и дисертацији (основни подаци о кандидату, наслову дисертације, њеном обиму и библиографским подацима);

2) предмет и циљ дисертације (показати да је реч о оригиналној идеји значајној за развој науке, њену примену, односно развој научне мисли уопште);

3) основне хипотезе од којих се полазило у истраживању (да ли су хипотезе научно потврђене или оборене);

4) кратак опис садржаја дисертације;

5) остварене резултате и научни допринос дисертације (конкретно навести остварени допринос одређеној области науке);

6) извештај о степену подударности

7) објављене и саопштене резултате који чине део докторске дисертације;

8) закључак са образложењем научног доприноса докторске дисертација (навести да

је дисертација урађена према одобреној пријави, да је оригинало и самостално научно дело и да су се стекли услови за њену јавну одбрану)

9) датум и потпис чланова Комисије и ментора.

(3) Комисија подноси извештај Научном већу, по правилу, у року од 45 дана.

(4) Уколико Комисија не сачини извештај у року из става 3. овог члана именује се

нова Комисија.

**Члан 32.**

(1) Након пријема извештаја Комисије за оцену докторске дисертације, декан је дужан да докторску дисертацију и извештај Комисије о оцени докторске дисертације учини доступном јавности у Служби за научно-истраживачки рад и докторске студије, и у електронској верзији на званичној интернет страници Универзитета, до одбране дисертације.

(2) Рок за увид јавности је 30 дана пре усвајања извештаја комисије.

(3) Уколико постоје примедбе на извештај или на докторску дисертацију, Комисија за оцену докторске дисертације у року од 30 дана даје мишљење о примедбама и целокупну документацију доставља Наставно-научном већу Факултета.

**Члан 33.**

(1) Одлуку о усвајању извештаја Комисије за оцену докторске дисертације и одлуку о именовању Комисије за одбрану докторске дисертације доноси Наставно-научно веће по истеку рока из члана 32. став 2. овог Правилника.

(2) Наставно-научно веће Факултета разматрајући извештај Комисије даје оцену и образлаже:

1) да ли је завршена докторска дисертација у складу са одобреном темом и

2) да ли наводи садржани у реферату потврђују да су се стекли услови за одбрану докторске дисертације.

(3) Наставно-научно веће разматрајући извештај може донети одлуку о усвајању извештаја и именовати Комисију за одбрану докторске дисертације, одлуку којом се извештај не усваја, или закључак о одлагању доношења одлуке са предлогом у ком делу и на који начин је потребно да се извештај Комисије за оцену докторске дисертације измени или допуни и у ком року.

(4) Уколико Наставно-научно веће Факултета не прихвати извештај Комисије именује се нова комисија. Одлука о неприхватању извештаја мора бити образложена.

(5) Уколико Наставно-научно веће прихвати негативан извештај Комисије за оцену докторске дисертације, докторска дисертација се одбија и кандидат не може поново да

је пријави.

(6) Одлука Наставно-научног већа је коначна.

**Члан 34.**

(1) Одбрана докторске дисертације је усмена и јавна, а кандидат је брани пред Комисијом за одбрану докторске дисертације.

(2) Дан, час и место одбране заказује се посебном одлуком декана.

(3) Информација о одбрани докторске дисертације са подацима о кандидату, теми, времену и месту одржавања одбране, објављује се у на интернет страници Факултета, најкасније пет дана пре датума одржавања одбране.

(4) Одбрани обавезно присуствује ментор и сви чланови Комисије за одбрану докторске дисертације.

(5) Изузетно, члан Комисије за одбрану докторске дисертације који је из иностранства може учествовати у одбрани путем видео конференцијске линије, што се констатује у записнику са одбране докторске дисертације.

(6) Председник Комисије за одбрану докторске дисертације отвара поступак усмене одбране, укратко износи биографске податке о кандидату и процедурама које су претходиле одбрани.

(7) После речи председника Комисије за одбрану докторске дисертације, кандидат у оквиру времена које му одреди комисија, а највише до 45 минута, излаже садржај своје дисертације, методе које је применио, посебно истиче научне доприносе и износи закључке до којих је у докторској дисертацији дошао.

(8) После излагања кандидата, чланови Комисије за одбрану докторске

дисертације постављају питања, а могу тражити и објашњења у вези са дисертацијом. Кандидат је дужан да одговори на питања која му поставе чланови комисије и да пружи тражена објашњења.

(9) Када Комисијa за одбрану докторске дисертације утврди да се о предмету одбране довољно расправљало, председник Комисије саопштава да је одбрана закључена и Комисија се повлачи ради гласања и доношења одлуке.

(10) Одлука се доноси већином гласова укупног броја чланова Комисије. Након доношења одлуке, председник Комисије јавно саопштава одлуку.

(11) О усменој одбрани води се записник који потписују сви чланови Комисије.

(12) Члан Комисије који из иностранства учествује у одбрани путем видео конференцијске линије, не потписује записник, већ се изјашњава о прихватању записника, о чему се на крају записника ставља посебна белешка.

(13) Записник се саставља на српском језику, а у случају одбране на енглеском језику, записник се саставља и на енглеском језику.

(14) Докторска дисертација се брани само једанпут.

(15) У року од месец дана после одбране докторске дисертације, кандидат је дужан да сними презентацију најважнијих резулата у трајању од 10 минута, која би била доступна на интернет страници Медицинског факултета.